Valminud on noorteinfo töötoa juhendmaterjalid, mida õpetajad saavad oma tundides kasutada: .
#000002
Riin Luks: „Noorte töötoad loodi selle mõttega, et noored vajavad usaldusväärset täiskasvanut/õpetajat info mõtestamiseks ja seotud oskuse omandamiseks.“
#000004
Kuid küsitlusest selgus veel üks väga oluline tõsiasi – noored usaldavad suusõnalist infot, mida on jaganud sõbrad, tuttavad, lapsevanemad, aga ka õpetajad, noorsootöötajad ja teised spetsialistid. Selle põhjal võib järeldada, et kui üksi kodus olles on noore esimene valik mõni otsingumootor, siis võimaluse tekkides eelistatakse omavahelisi vestlusi ja arutlemist. Noorteinfo töötubade juhendmaterjalid pakuvadki selleks head võimalust.
#000006
„Isiklike eesmärkide“ töötoas on õpilasel aega, et vaadata iseendasse, mõelda end tulevikku ja planeerida samme, et oma sihtide poole liikuda. Töötuba on koostatud kahele vanuseastmele ning seda saab kasutada nii klassijuhataja- ja mentortundides kui vastavate kohendustega iga õppeaine õpieesmärkide seadmisel.
#000009
„Vaimse tervise“ töötoas saavad õpilased ise analüüsida, millised on aktuaalsed vaimse tervisega seotud probleemid ning koostada vastava sisuga infoplakateid. Kuigi teema sobib käsitlemiseks inimeseõpetusega seotud ainetes, siis miks mitte koostada infoplakatid inglise keeles sealses ainetunnis?
#000010
„Rahatarkus“. Tänapäeva noorele on iseseisva elu alustamiseks olulised rahatarkusega seotud baasteadmised. Töötoas saab läbi arutada seotud mõisted ning õpitakse koostama ka eelarvet, mida saab üheskoos analüüsida näiteks majandus-, ühiskonna- või matemaatikatunnis.
#000014
„Osaluse“ töötoas saab arutada näiteks, miks on oluline minna hääletama. Õpilased saavad end ühe probleemloo taustal panna eri rollidesse ning leida kujutletavale kogukonnale sobiva lahenduse. Õpilasesinduse noorte jaoks on siin hea võimalus teadmisi kinnistada ise teistele noortele töötubasid läbi viies.
#000015
„Kuidas vägivalda ennetada?“.Töötuba sobib kooli- ja teiste vägivallavormide esinemise ennetustegevuseks ja seotud arutelude algatamiseks.
#000019
„Kas sugu loeb?“. Siin arutletakse selle üle, milline roll on sugudel meie igapäevaelus ning kas ja kui palju mõjutab sugu inimese valikuvõimalusi ja teiste suhtumist temasse.
#000020
„Seksuaaltervise“ töötoas on rõhk eelkõige aruteludel, milline on tervislik seksuaalkäitumine nii iseenda kui teistega.
#000021
„Kohalikud võimalused noortele“.Selles töötoas valmib kohalik kalender noortele pakutavate tegevustega, aga töötoa mudelit saab kasutada ka näiteks koostöös õpilastega koolisündmuste kalendri koostamiseks.
#000023
Eelnimetatud töötubade juhendmaterjalid on abistav tööriist, et lõimida spetsiifilisi teadmisi tavaelu korraldamiseks vajaliku infoga. Käsitletavad teemad on selgitanud välja noored ise omaalgatusena. Töötubade juhendmaterjalide mudelid on piisavalt paindlikud ja neid saab kasutada ka koolis, kohendades neid vastavaks õppeainele ja ainetunni sisule. Seejuures pakuvad nad õpilasele väärtuslikku võimalust mõtestada infot koos usaldusväärse täiskasvanuga, et julgemini iseseisvale elule vastu astuda.
#000024